Ժակ Անսել

Ժակ Անսել (, ), ֆրանսիացի աշխարհագրագետ, պատմաբան, գեոպոլիտիկ, մանկավարժ, գիտությունների դոկտոր, Ռումինական ակադեմիայի անդամ։

Կենսագրություն 
Ժակ Անսելը ծնվել է Ֆրանսիայի Իլ դե Ֆրանս շրջանի Պարմեն մունիցիպալիտետում։ Ուսումնասիրել է պատմություն և աշխարհագրություն, զբաղվել է ուսուցչությամբ։ Մասնակցել է Առաջին համաշխարհային պատերազմին, երեք անգամ վիրավորվել է, որից հետո գործուղվել է Բալկաններում Օսմանյան կայսրության դեմ մարտնչող ֆրանսիական արևելյան բանակի շտաբ։ Պատերազմի ավարտից հետո զբաղվել է միջնորդական առաքելությամբ տարածքային վեճեր ունեցող Սերբական թագավորության, Խորվաթիայի, Սլովենիայի (Հարավսլավիայի թագավորություն) և Բուլղարիայի միջև հաշտության հարաբերությունների հաստատման գործում։ 1930 թվականին  Անսելը պաշտպանել է  դոկտորական աստիճան La Macédoine, étude de colonisation contemporaine («Մակեդոնիա, ժամանակակից գաղութացման ուսումնասրիություն») թեմայով։
  
Դասախոսություններ է կարդացել Փարիզի համալսարանում և Բարձրագույն միջազգային ուսումնասիրությունների ինստիտուտում։  
Եղել է Պատվավոր Լեգիոնի շքանշանի ասպետ։

Գիտական գործունեություն 
Բալկանյան ժողովուրդների փոխհարաբերությունների պատմության, Բալկանների քաղաքական աշխարհագրության և գեոպոլիտիկայի մասին մի շարք գրքերի հեղինակ է։

Երկեր 
 Une page inédite de Saint-Simon, (1901)
 La Formation de la colonie du Congo Français (1843-1882), (Paris, 1902)
 L’unité de la politique bulgare, 1870-1919, (1919)
 Les Travaux et les jours de l’Armée d’Orient. 1915-1918, (1921)
 Manuel historique de la question d’Orient (1792-1923), (1923)
 Peuples et nations des Balkans (1926)
 Histoire contemporaine depuis le milieu du XIXe siècle (avec la collaboration d’Henri Calvet). Manuel de politique européenne, histoire diplomatique de l’Europe (1871-1914), (1929)
 La Macédoine, étude de colonisation contemporaine (1930)
 Géopolitique, (Paris, 1936)
 Géographie des frontières, (Paris, 1938)
 Manuel Géographique de politique européenne, (Paris, 1940)
 Slaves et Germains, (Paris, 1945)

Ծանոթագրություններ

Արտաքին հղումներ 
 Jacques Ancel

Ֆրանսիացի աշխարհագրագետներ
Առաջին համաշխարհային պատերազմի մասնակիցներ
Ֆրանսիացի պատմաբաններ
Ֆրանսիացի մանկավարժներ
Պատվո լեգեոնի շքանշանի ասպետներ
Աշխարհաքաղաքագետներ